Sevilla (provincija)
Provincija Sevilla (španjolski: Provincia de Sevilla) je jedna od 50 španjolskih provincija od 1,939,527 stanovnika na jugozapadu Španjolske u Autonomnoj zajednici Andaluziji. 

Pored Seville koja je administrativni centar provincije i Andaluzije, veći urbani centri su Écija, Carmona, Marchena, 
Utrera, Morón de la Frontera i Osuna.

Geografske karakteristike 

Provincija Sevilla prostire se po unutrašnjosti od obala Atlantika sve do obala Mediterana, na površini od 7,436 km².
Provincija obuhvaća dolinu donjeg toka rijeke Guadalquivir, koju sa sjeverozapada obrubljuju planine masiva Sierra Morena, a sa juga i jugoistoka planine masiva Betičkih Kordiljera. 

Između tih masiva leži niska valovita površina gvadalkivirovog korita, koju Španjolci zovu - campiñas. 

Ispod Seville Guadalquivir je plovan, ali je zato kod delte i močvaran. Danas se na većini te ravnice nalazi Nacionalni park Doñana, stanište brojnih ptica i bikova koje tamo puštaju da slobodno pasu i žive.

Privreda
Po plodnim poljima campiñasa, na velikim farmama uzgajaju se masline, pšenica, riža, pamuk, šećerna repa i naranče. 

Po brdima sjeverno od Guadalquivira, rasuta su brojna sela i gradići, poznati po tome što imaju brojne dobro očuvane rimske građevine. To je kraj malih farmera koji svaštare da bi preživjeli, a bave se i stočarstvom (uzgoj koza i ovaca), pa je i to značajna komponenta lokalne privrede. 

Za privredu provincije sve je važniji - uslužni sektor, naročito turizam. 

Pored poljoprivrede za privredu provincije značajno je i rudarstvo (bakar, željezna ruda) ali i industrija, koja proizvodi prehrambene proizvode, automobilske dijelove, tkanine i metalne proizvode.

Izvori

Vanjske veze 

 Diputación de Sevilla 

Pokrajine Španije
Andaluzija